alexandrainst/scandi-wiki huggingface dataset:
Rhyssemorphus

Rhyssemorphus er en slekt av biller som hører til familien skarabider (Scarabaeidae).

Utbredelse 
Slekten lever på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Psammodiini Mulsant, 1842 
 Understammen Rhyssemina Pittino & Mariani, 1986
 Slekten Rhyssemorphus Clouet, 1900 
 Rhyssemorphus clementi Pittino, 1990
 Rhyssemorphus mocquerysi Clouet, 1900
 Rhyssemorphus nitidus Pittino, 1990
 Rhyssemorphus rakovici Pittino, 1990
 Rhyssemorphus vadoni Pittino, 1990

Kilder 

 Fauna Europaea Web Service Version 2.4 (2011) Utbredelsesdatabase over europeiske dyr
 biolib.cz - Oversikt over stammer og slekter

Eksterne lenker 
 

Gjødselbiller
Biller formelt beskrevet i 1900
Madagaskars insekter
The Libertines

The Libertines er et engelsk rockeband, dannet i London i 1997 av Carl Barât (vokal/gitar) og Pete Doherty (vokal/gitar). Bandet, som er sentrert på låtskriving og partnerskapet til Barât og Doherty, har også inkludert John Hassall (bass) og Gary Powell (trommer) for det meste av deres karriere. Bandet var en del av garage rock revival og ledet bevegelsen i Storbritannia.

2000–2014
Bandet fikk noe oppmerksomhet i begynnelsen av 2000-tallet. Debutalbumet Up the Bracket fra 2002 blir av mange ansett å være starten på en ny storhetstid for indie/alternativ-musikken i England. Albumet ble i 2006 kåret til det tiende beste albumet noensinne av musikkmagasinet NME.  I desember 2004 ble deres selvtitulerte andrealbum stemt som det nest beste album av året av NME magazine.

Til tross for sin kritiske og kommersielle suksess, var bandets musikk ofte overskygget av sine interne konflikter, som stammet fra Dohertys avhengighet til kokain og heroin, som til slutt førte til oppløsningen av bandet. Doherty har siden uttalt at oppløsningen av bandet var grunnet vanskeligheter mellom Barât og seg selv, som ikke var knyttet til hans narkotikaavhengighet. Medlemmene av the Libertines gikk videre til å danne nye band med varierende grad av suksess. Pete Doherty dannet bandet Babyshambles som oppnådde stor suksess i hjemlandet, selv om det var preget av tung narkotikamisbruk fra flere av bandets medlemmer.  

I august 2010 ble de fire medlemmene av the Libertines gjenforent for å spille en rekke konserter, inkludert 2010 Reading og Leeds Festival. Gjenforeningen fikk svært positiv respons fra presse og fans.

I april 2014 annonserte the Libertines at de igjen ville gjenforenes for et show i Londons Hyde Park. Foran 60 000 startet bandets nye kapittel.

2014–2022 
I november 2014 signerte bandet en platekontrakt med EMI Virgin Records, og utga sitt tredje album, Anthems for Doomed Youth 11. September 2015. Bandet feiret nytt album med å headline Reading and Leeds Festival 2015 , samt flere store konserter i England. Bandet har siden spilt flere store konserter samt turnert over hele Europa og Sør Amerika. Grunnet Dohertys visaproblemer har de ikke hatt muligheten til å spille i USA. 

Bandet har i 2022 feiret 20-års jubileumet av debutalbumet Up The Bracket, blant annet med en stor konsert i Wembley Arena sommeren 2022.  Doherty og Barat reiser i september 2022 til Jamaica for å jobbe med et fjerde album.

Diskografi

Album 
 Up the Bracket (2002)
 The Libertines (2004)
 Anthems for Doomed Youth (2015)

Referanser 

Band etablert i 1997
Trichiorhyssemus

Trichiorhyssemus er en slekt av biller som hører til familien skarabider (Scarabaeidae).

Utseende 
Små (gjerne 2 - 3 millimeter), avlange, knudrete, mørke gjødselbiller. Oversiden er gjerne mer eller mindre dekket med jordpartikler. Hodet er firkantet, pronotum har markerte tverrfurer. Dekkvingene er noe hvelvede, med rader av opphøyde knøler.

Utbredelse 
Slekten er utbredt i alle verdensdeler, i Europa bare i den sørligste delen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Psammodiini Mulsant, 1842 
 Understammen Rhyssemina Pittino & Mariani, 1986
 Slekten Trichiorhyssemus Clouet, 1901 
 Trichiorhyssemus adhabharicus Pittino, 1983
 Trichiorhyssemus alternatus Hinton, 1938
 Trichiorhyssemus asperulus (Waterhouse, 1875)
 Trichiorhyssemus bicolor Clouet, 1901
 Trichiorhyssemus bisigillatus Benard, 1924
 Trichiorhyssemus cloueti Koshantschikov, 1916
 Trichiorhyssemus congolanus Clouet, 1901
 Trichiorhyssemus cristatellus (Bates, 1887)
 Trichiorhyssemus dalmatinus Petrovitz, 1967
 Trichiorhyssemus decorsei Benard, 1914
 Trichiorhyssemus elegans Petrovitz, 1963
 Trichiorhyssemus fokiensis Petrovitz, 1968
 Trichiorhyssemus fruhstorferi Petrovitz, 1968
 Trichiorhyssemus hispidus Pittino, 2007
 Trichiorhyssemus kitayamai Ochi, Kawahara & Kawai, 2001
 Trichiorhyssemus lasionotus Clouet, 1901
 Trichiorhyssemus longetarsalis Benard, 1921
 Trichiorhyssemus nepalensis Pittino, 1983
 Trichiorhyssemus occidentalis Endrödi, 1976
 Trichiorhyssemus pseudoinscitus Pittino, 1984
 Trichiorhyssemus riparius (Horn, 1871)
 Trichiorhyssemus setulosus (Reitter, 1892)
 Trichiorhyssemus yumikoae Pittino & Kawai, 2007

Kilder 
 Pittino, R. (2007) A new flighless species of the genus Trichiorhyssemus Clouêt, 1901, from Mexico (Coleoptera Aphodiidae: Psammodiinae). Acta Zoológica Mexicana (n.s.) 23(3): 97-101 
 Fauna Europaea Web Service Version 2.4 (2011) Utbredelsesdatabase over europeiske dyr
 biolib.cz - Oversikt over stammer og slekter

Eksterne lenker 
 

Gjødselbiller
Biller formelt beskrevet i 1901
The Inbetweeners

The Inbetweeners er en britisk komedieserie som først ble sendt i mai 2008 på den britiske digital-TV-kanalen E4. Andresesongen startet i april 2009 og den tredje sesongen i september 2010. To filmer er produsert basert på serien. Episodene involverer situasjoner rundt mobbing, familieliv og seksuelle opplevelser.

The Inbetweeners har blitt en stor suksess for E4, og sesongavslutningen av andre sesongen dro 1,2 millioner seere, noe som var det høyeste seertallet i hele 2009 for kanalen. Serien ble også nominert for «beste situasjonskomedie» av BAFTA i 2009 og 2010. I 2010 vant serien prisen for beste situasjonskomedie på British Comedy Awards.

Serien ble sendt i Norge på NRK3.

En amerikansk versjon av The Inbetweeners ble sendt på MTV i 2012, men ble avlyst etter en sesong grunnet dårlig mottak.

Handling 
The Inbetweeners handler om fire tenåringer og deres hverdag. Fokuset er trukket på Will, som i første sesong nettopp har sluttet på en privatskole, på grunn av at hans far har forlatt familien, noe som har medført økonomiske problemer. På den nye skolen, Rudge Park Comprehensive School, støter han på trøbbel. Will har tidligere i sin skolegang hatt en del problem med å sosialisere seg og har blitt mobbet, men på den nye skolen stifter han fort bekjentskap med en gjeng med tre gutter, Simon, Jay og Neil.

Karakterer 
 William McKenzie - Simon Bird
 Simon Cooper - Joe Thomas
 Jay Cartwright - James Buckley
 Neil Sutherland - Blake Harrison

Eksterne lenker 
 
 

Britiske komiserier
Britiske ungdomsserier
Britiske TV-serier fra 2000-årene
Britiske TV-serier fra 2010-årene
Vannmann 86

Vannmann 86 er Hjerteslags andre album. Det ble utgitt 18. november 2016. Albumet er produsert av Fredrik Vogsborg.

Sporliste
 «Crazy Oktober» (3.41)
 «Sang Til Sonja» (5.02)
 «Kong Oscars Gate» (4.56)
 «Vestindia» (5.55)
 «Bygningsarbeider Blues» (3.45)
 «En Fiende Krysser Mine Spor» (4.53)
 «Hellig Krig» (4.15)
 «Europa Rundt» (7.28)

Medvirkende

Hjerteslag
 Robert Eidevik: Vokal, Gitar, låtskriver
 Nikolas Jon Aarland: Gitar
 Ole Andre Hjelmås: Bass  
 Torjus Raknes: Gitar  
 Petter Sætre: Trommer, låtskriver

Øvrige
 Fredrik Vogsborg - produsent, tekniker, miksing
 Anders Bjelland - produsent, tekniker, miksing
 Odd Martin Skålnes - produsent på En fiende krysser mine spor
 Iver Sandøy - mastering
 Bjørn Are Evjen - artwork
 Hildegunn Wærness - artwork

Referanser

Eksterne lenker
 https://web.archive.org/web/20170223041309/http://ektehjerteslag.no/
 https://www.ba.no/pulsen/hjerteslag/musikk/hjerteslag-har-ikke-god-tid/s/5-8-465589
https://www.dagbladet.no/kultur/med-rockehjertet-pa-rette-staden/65371280

Musikkalbum fra 2016
Hjerteslag-album
Dina Padoin

Dina Padoin er en skuespiller som har hatt den norske stemmen til blant annet Korra i Legenden om Korra og Violetta i Violetta. Hun har spilt i MI High fra NRK super og er stemmen til Jessica i Rutete Ninja.

Referanser 

Norske stemmeskuespillere
MS «Kvaløy»

MS «Kvaløy», bygget ved Mjellem & Karlsen Verft i Bergen 1956 for Troms Fylkes Dampskipsselskap (TFDS) i Tromsø. 

Passasjersertifikat: 250 passasjerer, lugarsenger for 52 fordelt på 12 lugarer. Lengde: 140,6 fot. Bredde: 28,6 fot. Dypsgående: 12,4 fot. Maskin: 990 HK NOAB diesel.  Maks. fart: 12,2 knop. Solgt 1975 til utenlandsk selskap i Liechtenstein, seilte på Kypros en del år, senere kjøpt til Genova, Italia der den gikk i fart mellom Sardinia og Sicilia. 

Siste informasjon er at båten endte opp i Maputo, Mosambique og er slettet av skipsregisteret Lloyds. Kvaløy gikk i rutefart i Tromsø fylkes langruter til Kvænangen, Lyngen og øyene i nord-Troms og ytre Senja til Harstad.

Kilder  
 Boka Gammeldampen av Per Eliassen og Kåre Nilsen, Tromsø.

Eksterne lenker 
 

Norske ferger
Hans-Ulrich von Oertzen

Hans Ulrich von Oertzen (født 6. mars 1915 i Berlin, død 21. juli 1944 i Berlin) var en tysk offiser som tjenestegjorde i armégruppe sentrum i Wehrmacht under andre verdenskrig. I 1944 deltok han i det mislykkede 20. juli-attentatet mot Hitler og han begikk selvmord før Gestapo pågrep ham.

Han ble født i Berlin i en aristokratisk familie. Oertzen etterfulgte sin far i hæren og ble stabsoffiser. Under andre verdenskrig ble han forfremmet til major og fra 1943 tjenestegjorde han i armégruppe sentrum under generalmajor Henning von Tresckow, som var en av de ledende medlemmer av motstandsbevegelsen. Han hjalp Claus von Stauffenberg med å forberede operasjon Valkyrie. Den 26. mars 1944 giftet han seg med Ingrid von Oertzen Langenn, og et utvalg av 240 brev han skrev til henne fra 1942 til 1944 har blitt publisert i bokform i Tyskland.

Den 20. juli 1944 var Oertzen forbindelsesoffiser og sjef for forsvarsgruppe III (Berlin) og bestod første Valkyrie-angrep. Etter det mislykkede kuppforsøket ble han arrestert og avhørt av general Joachim von Kortzfleisch og generalløytnant Karl Freiherr von Thüngen, som selv ble medlem av motstandsgruppen. Det var ingen bevis for hans medvirkning i handlingen før den neste morgen, da en sekretær rapporterte å ha sett ham sammen med Stauffenberg. Da Gestapo ankom drepte han seg selv ved å detonere to håndgranater.

Referanser 

Personer fra Berlin
Tyske arméoffiserer
Adelige tyskere
Tyskere fra andre verdenskrig
Militære opposisjonelle under det tredje rike
Deltakere i 20. juli-attentatet
Tysk militærpersonell (Hæren i Wehrmacht)
Inge Gjevre

Inge Gjevre (født 7. november 1976) er en norsk folkemusiker. Han spiller torader og trekkspill.

Gjevre har foreldre fra Valdres og er oppvokst i Vågå og bosatt på Lillehammer. Bestefar Endre på farssiden, var en god folkedanser og spilte hardingfele. Onklene Sverre og Kjell spiller torader og trekkspill. På morssiden hadde oldemor i Beito tre hardingfelespillende brødre: Knut, Ola og Gudbrand.

Han har i snart 30 år vært svært aktiv i runddans og folkemusikkmiljøet i Norge. Han samarbeider med mange andre musikere, blant annet multiinstrumentalist Stein Villa og lyriker Trond Klaape. Han har vunnet diverse NM 25 ganger i solo, duett, grupper og lagspill. Deriblant gruppespill på landsfestivalen fire ganger med Jutullaget og en gang med Avbrekk. Sammen med Mads Erik Odde og Vegar Vårdal vant han Folkelarmprisen 2020 i klassen dansespel for albumet Husklugumt.

 Han har vunnet 4 av 8 landskappleikar han har stilt opp på. (2 bronse og 2 sølv). 
 Han gav i 2011 ut «Blåhimmeldag», et arkiv med 56 eigne slåtter. I 2016 kom oppfølgeren «Solregn», med 44 nye egne slåtter. 
 Han har med Jutullaget gitt ut platene: Jutullaget, Luringen, Trivle og XXV.

Referanser

Eksterne lenker 
 Inge Gjevre, musikerens nettsted

Norske folkemusikere
Fødsler i 1976
Gottfried Graf von Bismarck-Schönhausen

Greve Gottfried von Bismarck-Schönhausen (født 9. mars 1901 i Berlin, død 14. september 1949 i Verden i Niedersachsen) var tysk nazististisk politiker, SS-general (Brigadeführer) og etterhvert en motstander av det tyske nazi-regimet. Han ble arrestert for sin deltakelse i det mislykkede 20. juli-attentatet mot Hitler, men slapp dødsstraff.

Liv og virke

Bakgrunn
Gottfried Graf von Bismarck-Schönhausen ble født i Berlin og var sønnesønn av Kansler Otto von Bismarck. Han var annen sønn av Herbert Fürst von Bismarck. I 1890 overdro faren ham godset Reinfeld, som var tilkommet slekten med Johanna von Puttkamer. 

Etter abitur i Plön trådte Bismarck i 1919 inn i Grenzschutz Ost. Etterpå gjennomførte han fra 1921 er studium i rettsvitenskap i Heidelberg, München og Kiel, med den første juridiske statseksamen i 1924. 

Årene 1925 og 1926 foretok Bismarck studiereiser gjennom Europa og arbeidet fra 1927 til 1928 for Hamburg-Amerika-Linie i Hamburg og New York. Fra 1928 til 1929 var Bismarck engasjert i ledelsen av Reichsverband der Deutschen Industrie i avdelingen for handelspolitikk. Deretter var han fra 1930 til 1933 i landbruket på godset sitt i Reinfeld.

Nasjonalsosialismens tid
Han var medlem av nazipartiet i 1932, og i 1933 ble han innvalgt til Riksdagen som nazimedlem. I 1935 ble han leder av regionalrådet (Regierungspräsident) for Stettin, og senere også for Potsdam. I 1937 giftet han seg med en kusine, grevinne Melanie Hoyos, i Wien. I 1944 hadde han rang som Brigadeführer (Brigade Leder/Generalmajor) i SS.

Fra 1942 var Bismarck motstander av fortsettelse av andre verdenskrig, og tok kontakt med andre medlemmer av det tyske aristokratiet som arbeidet mot nazi-regimet, blant andre Berlins politisjef,  Wolf-Heinrich Graf von Helldorf, oberst Claus Graf von Stauffenberg, og general Friedrich Olbricht med sikte på å starte forhandlinger med de vestlige Allierte. Han deltok i forberedelsene til 20. juli-attentatet om å drepe Adolf Hitler, men var ikke direkte involvert i selve attentatet.

Etter at attentatet sviktet ble Bismarcks forbindelser til attentatet oppdaget. Han ble utvist fra SS og Riksdagen. På grunn av hans berømte navn og mange sterke forbindelser, unngikk han den skjebne som rammet de fleste aktive attentatsmennene. Han ble ikke arrestert før i august og han ble ikke torturert. I oktober ble han frikjent for anklagene mot ham av Folkedomstolen, men ble likevel sendt til Sachsenhausen konsentrasjonsleir, hvor han ble relativt godt behandlet. Han ble befridd av sovjetiske styrker i april 1945. 

I 1949 omkom han sammen med sin kone i en bilulykke i Verden der Aller i nærheten av Bremen.

Se også 
 Liste over medlemmer av 20. juli-attentatet

Referanser 

Personer fra Berlin
Tyske nazister
SS-generaler
Huset Bismarck
Medlemmer av NSDAP (innmeldt 1925–1932)
Tyskere fra andre verdenskrig
Opposisjonelle under det tredje rike
Deltakere i 20. juli-attentatet
Fanger i tyske konsentrasjonsleire
Omkomne i trafikkulykker
Personer tilknyttet det tredje rike
Liste over statsledere i 1986



Afrika

Asia

Europa

Nord-Amerika

Oseania

Sør-Amerika

Referanser

Eksterne lenker
 http://www.portalestoria.net/rulers%20countryby.htm 
 Herskere
 CIDOB Foundation

1986
Internasjonale relasjoner i 1986
Liste over statsledere i 1985



Afrika

Asia

Europa

Nord-Amerika

Oseania

 
 Statsleder - Malietoa Tanumafili II, O le Ao o le Malo av Vest-Samoa (1962–2007)
 Statsminister -
 Tofilau Eti Alesana, Vest-Samoas statsminister (1982–1985)
 Va'ai Kolone, Vest-Samoas statsminister (1985–1988)

Sør-Amerika

Referanser

Eksterne lenker
 http://www.portalestoria.net/rulers%20countryby.htm 
 Herskere
 CIDOB Foundation

1985
Internasjonale relasjoner i 1985
Bernhard Letterhaus

Bernhard Letterhaus (født 10. juli 1894 i  Barmen, død 14. november 1944 i Berlin) var en tysk katolsk fagforeningsmann og militær som var delaktig i motstanden mot nazismen. Han ble dømt til døden og henrettet for sin deltakelse i 20. juli-attentatet.

Liv og virke
Bernhard Letterhaus vokste opp i Barmen. Etter læretid i en tekstilfabrikk ble han aktivt medlem av og sekretær for Zentralverband der christlichen Textilarbeiter. Han deltok i første verdenskrig hvor han ble såret og fikk Jernkorset i begge klasser. Etter det ble han sekretær for den katolske arbeiderbevegelsen i Mönchengladbach. Han flyttet til Köln hvor han kom i kontakt med Nikolaus Gross, katolikk og nazimotstander.

Han ble innkalt til Wehrmacht ved utbruddet av andre verdenskrig. Han ble plassert ved OKW i Berlin hvor han fikk kontakter med 20. juli-attentatets medsammensvorne inkludert Carl Goerdelers gruppe. Hvis forsøket på å drepe Hitler hadde lyktes var han var utsett til å bli statsråd for gjenoppbyggingen. Han ble arrestert kort etter attentatet, stilt for Volksgerichtshof (folkedomstolen) og dømt til døden av Roland Freisler. Han ble henrettet i Plötzenseefengselet dagen etter.

Litteratur

Referanser

Eksterne lenker 
 Biografi av Bernhard Letterhaus

Personer fra Wuppertal
Fagforeningspersoner
Tyskere fra første verdenskrig
Tyskere fra andre verdenskrig
Militære opposisjonelle under det tredje rike
Mottakere av Jernkorset (1914)
Tysk militærpersonell (Hæren i Keiserrike)
Tyskere dømt for forbrytelser mot det tyske nazi-regimet
Henrettede tyskere
Karl Ernst Rahtgens

Karl Ernst Rahtgens (født 27. august 1908, død 30. august 1944) var offiser i Wehrmacht under andre verdenskrig, og en aktiv motstander av Nazi-regimet. Han ble dømt til døden og henrettet for sin rolle i 20. juli-attentatet.

Rahtgens ble født i Lübeck og han ble gift med Johanna Helene, født von Cramon. Hans onkel var feltmarskalk Günther von Kluge.

Rahtgens hadde rang av oberstløytnant da han ble arrestert i Beograd for sin tilknytning til 20. juli-sammensvergelsen for å drepe Adolf Hitler. Han ble dømt til døden 30. august 1944 av Volksgerichtshof (Folkedomstolen) og hengt senere samme dag i Plötzensee fengsel i Berlin.

Kilder 
 Plötzensee Fengsel

Personer fra Lübeck
Tyske arméoffiserer
Tyskere fra andre verdenskrig
Militære opposisjonelle under det tredje rike
Deltakere i 20. juli-attentatet
Tysk militærpersonell (Hæren i Wehrmacht)
Tyskere dømt for forbrytelser mot det tyske nazi-regimet
Henrettede tyskere
Personer henrettet ved hengning
Hvaler kulturvernforening

Hvaler kulturvernforening ble opprettet under navnet Hvaler bygdesamling i 1972, er en 100 % frivillig organisasjon uten fast offentlig støtte. Hkvf har rundt 280 medlemmer både fastboende og hyttegjester med hovedformål og utvikle kunnskap og identitet knyttet til kystens liv og historie. Hovedaktivitetene er blant annet:
- Arbeidet med å utvikle Brottet kulturarena https://web.archive.org/web/20170227151439/http://www.brottet.com/, herunder Amfigrotta (100 m2)
- Restaurering Hvalers eldste faste skole.
- Deltar i kommunens arbeid med en kulturminneplan
- Generelt informasjonsarbeid om kulturhistorie og kulturminner
- Arbeid mot barn og unge knyttet til et eget ​barne- og ungdomsteater og bygging av kystlekeplassen
Arbeidet skjer i stor grad gjennom flere faste dugnadsgrupper. I 2016 regner vi med at det er utført rundt 6000 dugnadstimer.

I 2015 var dugnadsgjengen i kulturvernforeningen i den nasjonale finalen om frivillighetsprisen.
I 2016 ble Hkvf tildelt Oslofjordprisen for «ekstraordinær innsats for friluftslivet». Prisen ble tildelt av Oslofjordens friluftsråd .

Paul Henriksen ble valgt til leder i 2010 og er innstilt som leder for åttende gang på årsmøtet i 2017

Eksterne lenker
Åse Ava Fredheim

Åse Ava Fredheim (født 15. september 1987) er låtskriver, musiker og musikkprodusent. Hun komponerer også musikk for samtidsdans. Opprinnelig kommer hun fra Nord-Norge, og hun er oppvokst i Østfold. Ava Freddy er hennes soloprosjekt.

Musikk 
Debutplaten Appily Ever After ble utgitt under navnet Ava Freddy på plateselskapet Pretty Young Thing i februar 2017. Åse Ava Fredheim utgjør også den ene halvparten av duoen Heim, der Pål Leer er hennes makker. Hun har studert musikkdesign ved Kristiania Høyskole (den gang Norges Kreative Fagskole). Hun har siden 2013 komponert musikk til ulike forestillinger innen moderne dans, med forestillinger som How Long Has This Been Going On (2013), Parallell (2015) og Oxytrain (2016).

Utgivelser 
Ava Freddy - "Appily Ever After" album (2017)
Heim - "Sweet Swing" singel (2016) 
Heim - "Gatekeepers" singel (2016) 
Heim - "Forbidden Waltz" singel (2016) 
Heim - "Shine"  singel (2015) 
Heim - "Secret" singel (2015) 
Ava - "Baby Jane" singel (2013)

Referanser 

Norske musikere
Norske låtskrivere
Fagskolen Innlandet

Fagskolen Innlandet er en av Norges største offentlige fagskoler med over 1000 studenter. Skolen er en sammenslåing av fagskolene i Oppland og Hedmark, med 8 studiesteder fordelt geografisk i regionen, samt samarbeid med skoler i Viken, Telemark og Trøndelag. Hovedkontoret ligger ved avdelingen i Gjøvik, tidligere Fagskolen i Gjøvik.

Fagskolen tilbyr en rekke utdanninger som bygger på fag-/svennebrev, autorisasjon eller minst fem års praksis. Fagskoleutdanningene varer fra ett eller to år og gir yrkesrettet kompetanse.

De åtte studiestedene tilknyttet Fagskolen er ved siden av hovedavdelingen i Gjøvik:
 Studiested Hamar er et samarbeid med Storhamar videregående skole. Her tilbys videreutdanning innen fagområdene helsefagarbeider, helsefagarbeider, ambulansearbeider og barne- og ungdomsarbeider
 Studiested Lillehammer er tilknyttet senteret Karriere Oppland Lillehammer. Her tilbys karriere- og studieveiledning, desentralisert høyskoleutdanning og realkompetansevurdering.
 Studiested Trysil er et samarbeid med Trysil videregående skole. Her tilbys videreutdanning innen demens og alderspsykiatri.
 Studiested Hvam er et samarbeid med Hvam videregående skole i Akershus. Her tilbys videreutdanning innen planteproduksjon og driftsledelse, natur- og kulturbasert entreprenørskap og økologisk landbruk.
 Studiested Storsteigen er et samarbeid med Storsteigen videregående skole i Alvdal. Her tilbys videreutdanning innen grovfôrbasert husdyrproduksjon for fjellandbruket.
 Studiested Nome er et samarbeid med Nome videregående skole, avdeling Støve i Telemark. Her tilbys videreutdanning innen sauehold og foredling av naturbaserte råvarer for produksjon av mat.
 Studiested Røros er et samarbeid med Røros videregående skole i Trøndelag. Her tilbys videreutdanning innen bygningsvern i samarbeid med Riksantikvaren.

Eksterne lenker 
 

 
Utdanning i Innlandet
Utdanning i Viken
Utdanning i Vestfold og Telemark
Utdanning i Røros
Utdanningsinstitusjoner etablert i 2012
Innlandet